ET Euroopa Liidu Teataja C 46/31

Teatis geotermiliste varude uurimisloa taotlemise kohta

(2006/C 46/07)

22. juunil 2005. aastal esitas ettevõte Geotermica s.r.l., asukohaga S. Cataldo (CL), Viale della Rinascita 6, registreerimisnumber 02349731204, maakondlikule tööstusministrile (Assessore per l'Industria), kes on Sitsiilia maakonna territooriumi kaevanduslubade väljastamise eest vastutav isik, asutuse asukohaga Via Ugo La Malfa n. 87/89, c.a.p. I-90146 Palermo, direktiivi 94/22/EÜ ülevõtmist ja kohaldamist käsitleva 3. juuli 2000. aasta Sitsiilia maakonnaseadusega nr 14 kooskõlas oleva taotluse geotermiliste varude uurimisloa saamiseks 6 495 126 ruutmeetri suurusel alal, mis asub Trapani provintsis Pantelleria saare lõunaossa jääval Piana di Serragliol ja sellega piirneval territooriumil.

Luba taotletakse maa-alal, mis on piiritletud järgmisi punkte A, B, C, D ja E ühendava pideva joonega:

A) Casa Valenza kirdenurk — 75 m rannikuteest kõrgemal, 116 m kõrgusel merepinnast;

B) Casa Bonomo idanurk C. da Kahassast lõunas, 165 m kõrgusel merepinnast;

C) nimeta maamaja (dammuso) lõunanurk, 516 m kõrgusel ja 780 m Casa Pinedost loodes;

D) Casa Rizzo läänenurk, seespoolsest ümber mäe kulgevast teest lõunas, 250 m kõrgusel merepinnast;

E) Casa Valenza loodenurk — 370 m Cuddie Patite'st idas, 370 m kõrgusel merepinnast.

Geograafilised koordinaadid

Punkt Põhjalaius Idapikkus (M. Mario) A 36° 45′ 08,43″ 11° 58′ 58,34″ B 36° 45′ 53,84″ 11° 59′ 00,83″ C 36° 46′ 33,57″ 12° 00′ 29,12″ D 36° 46′ 18,97″ 12° 01′ 25,59″ E 36° 45′ 36,00″ 12° 01′ 41,25″

Huvitatud isikud võivad esitada konkureeriva taotluse asjaomase maa-ala kohta 90 päeva jooksul pärast käesoleva teatise avaldamist Euroopa Liidu Teatajas; pärast nimetatud tähtaega saadud taotlusi vastu ei võeta. Uurimisloa andmise dekreet võetakse vastu konkureerivate taotluste esitamiseks määratud tähtajale järgneva kuue kuu jooksul. Direktiivi 94/22/EÜ artikli 5 lõike 1 kohaselt anname teada, et luure-, uurimis- ja tootmislubade andmise kriteeriumid on juba avaldatud Euroopa Ühenduste Teatajas nr C 396, 19.12.1998, viitega Itaalia Vabariigi presidendi 25. novembri 1996. aasta seadusandlikule dekreedile nr 625 (avaldatud Itaalia ametlikus teatajas Gazzetta ufficiale della Repubblica Italiana nr 293, 14.12.1996), millega võetakse eespool nimetatud direktiiv üle ja rakendatakse Itaalia õigusruumis, ning neid kriteeriume on täpsustatud eespool nimetatud 3. juuli 2000. aasta Sitsiilia maakonnaseaduses nr 14 (avaldatud Itaalia ametlikus teatajas Gazzetta ufficiale della Repubblica Italiana nr 32, 7.7.2000).

Tegevuse läbiviimist või katkestamist käsitlevad tingimused ja nõuded on sätestatud eespool nimetatud 3. juuli 2000. aasta Sitsiilia maakonnaseaduses nr 14 ning spetsifikaadis, mis on vastu võetud tööstusministri (l'Assessore per l'Industria) 30. oktoobri 2003. aasta ja 20. oktoobri 2004. aasta dekreetidega (avaldatud vastavalt Itaalia ametlikus teatajas Gazzetta ufficiale della Repubblica Italiana nr 49, 14.11.2003 ja nr 46, I osa, 5.11.2004.).

Huvitatud isikud saavad taotluse toimikuga tutvuda maakondlikus süsivesinike ja geotermilise energia osakonnas l'Ufficio Regionale per gli Idrocarburi e la Geotermia Corpo Regionale delle Miniere aadressil Via C. Camilliani nr 87 c.a.p. I-90145 Palermo.